Document ID: 32006D1010

KOMISJONI OTSUS,
22. detsember 2006,
fosalooni kandmata jätmise kohta nõukogu direktiivi 91/414/EMÜ I lisasse ja kõnealust toimeainet sisaldavate taimekaitsevahendite lubade tühistamise kohta
(teatavaks tehtud numbri K(2006) 6897 all)
(EMPs kohaldatav tekst)
(2006/1010/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
ning arvestades järgmist:
(1)
Direktiivi 91/414/EMÜ artikli 8 lõikes 2 sätestatakse, et liikmesriik võib 12 aasta jooksul pärast kõnealuse direktiivi teatavakstegemist lubada turustada taimekaitsevahendeid, mis sisaldavad nimetatud direktiivi I lisas loetlemata toimeaineid, mis on juba turul kaks aastat pärast teatavakstegemise kuupäeva, samal ajal kui kõnesolevaid aineid uuritakse järk-järgult tööprogrammi raames.
(2)
Komisjoni määrustega (EÜ) nr 451/2000 (2) ja (EÜ) nr 703/2001 (3) on sätestatud direktiivi 91/414/EMÜ artikli 8 lõikes 2 nimetatud tööprogrammi teise etapi üksikasjalikud rakenduseeskirjad ning kehtestatud hindamisele kuuluvate toimeainete loetelu nende võimalikuks kandmiseks direktiivi 91/414/EMÜ I lisasse. Fosaloon kuulub nimetatud loetelusse.
(3)
Fosalooni mõju inimeste tervisele ja keskkonnale kasutusviiside puhul, mida teavitaja on ette näinud, on hinnatud vastavalt määruse (EÜ) nr 451/2000 ja määruse (EÜ) nr 703/2001 sätetele. Nimetatud määrustes on määratud ka referentliikmed, kes peavad esitama asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 451/2000 artikli 8 lõikele 1. Fosalooni puhul oli referentliikmesriigiks Austria ja kogu asjakohane teave esitati 7. mail 2004.
(4)
Hindamisaruande on läbi vaadanud liikmesriikide ja EFSA eksperdid ning see esitati komisjonile 13. jaanuaril 2006. aastal EFSA kokkuvõttena, mis käsitleb vastastikuseid eksperdihinnanguid pestitsiidse toimeaine fosalooni riskianalüüsi kohta. (4) Selle aruande vaatasid läbi liikmesriigid ja komisjon toiduahela ja loomatervishoiu alalises komitees ning see vormistati 14. juulil 2006. aastal komisjoni läbivaatamisaruandena fosalooni kohta.
(5)
Kõnealuse toimeaine hindamisel tuvastati hulgaliselt probleeme. Seda eelkõige seoses ohuga tundlikele tarbijarühmadele, kuna ei ole suudetud näidata, et hinnanguline kokkupuutetase fosalooniga oleks vastuvõetav. Lisaks on vaja rohkem teavet mõnede fosalooni metaboliitide ja lisandite toksikoloogiliste omaduste kohta, peale selle on täheldatud probleeme seoses ohuga lindudele, imetajatele, veeorganismidele, mesilastele ning sihtrühma mittekuuluvatele lülijalgsete.
(6)
Komisjon palus teavitajal esitada omapoolsed märkused vastastikuste eksperdihinnangute tulemuste kohta ning teatada, kas ta kavatseb tulevikus aine kasutamist toetada või mitte. Teavitaja esitas omapoolsed märkused, mida on hoolikalt uuritud. Vaatamata esitatud väidetele jäid ülalnimetatud probleemid siiski lahendamata ning esitatud ja EFSA ekspertide kohtumistel kaalutud teabe põhjal koostatud hindamisaruandest ei selgunud, et fosalooni sisaldavad taimekaitsevahendid võiksid kavandatud kasutustingimustes üldiselt vastata direktiivi 91/414/EMÜ artikli 5 lõike 1 punktides a ja b sätestatud nõuetele.
(7)
Seepärast ei tuleks fosalooni kanda direktiivi 91/414/EMÜ I lisasse.
(8)
Tuleks võtta meetmeid tagamaks, et fosalooni sisaldavate taimekaitsevahendite kehtivad load tühistatakse ettenähtud ajavahemiku jooksul, et neid ei pikendata ning et selliste toodete jaoks uusi lubasid ei anta.
(9)
Ajapikendus, mille liikmesriigid võimaldavad fosalooni sisaldavate taimekaitsevahendite olemasolevate varude realiseerimiseks, ladustamiseks, turuleviimiseks ja kasutamiseks, ei tohiks olla pikem kui kaksteist kuud, et olemasolevaid varusid oleks võimalik kasutada üksnes ühe kasvuperioodi jooksul.
(10)
Käesolev otsus ei piira hilisemate komisjonipoolsete meetmete võtmist kõnealuse toimeaine suhtes vastavalt nõukogu 21. detsembri 1978. aasta direktiivile 79/117/EMÜ, millega keelatakse teatavaid toimeaineid sisaldavate taimekaitsevahendite turuleviimine ja kasutamine. (5)
(11)
Käesolev otsus ei piira õigust esitada direktiivi 91/414/EMÜ artikli 6 lõike 2 kohane taotlus fosalooni võimalikuks kandmiseks kõnealuse direktiivi I lisasse.
(12)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Fosalooni ei kanta toimeainena direktiivi 91/414/EMÜ I lisasse.
Artikkel 2
Liikmesriigid tagavad, et:
a)
fosalooni sisaldavate taimekaitsevahendite load tühistatakse hiljemalt 22. juuniks 2007;
b)
alates 28. detsembrist 2006 ei anta fosalooni sisaldavate taimekaitsevahendite jaoks lubasid ja neid ei pikendata direktiivi 91/414/EMÜ artikli 8 lõikega 2 ettenähtud erandi alusel.
Artikkel 3
Ajapikendus, mille liikmesriigid annavad vastavalt direktiivi 91/414/EMÜ artikli 4 lõike 6 sätetele, peab olema võimalikult lühike ega lõpe hiljem kui 22. juunil 2008.
Artikkel 4
Käesolev otsus on adresseeritud liikmesriikidele.
Brüssel, 22. detsember 2006

Labels: 3
0
4
6